Raġel armat qatel sitt persuni f'università fir-Russja t-Tnejn filgħodu. L-aggressur daħal fil-kampus u qabad jispara. Għoxrin persuna oħra ndarbu waqt dan l-attakk. Uħud mill-istudenti u għalliema issakkru fil-kampus filwaqt li oħrajn deheru jaqbżu mit-twieqi biex jaħarbu mill-aggressur. Il-pulizija qalet li feriet lill-aggressur li bħalissa jinsab fil-kustodja tagħhom. Huwa mifhum li hu student li jattendi fl-istess università.